  Туспуктэм: Майя Бывальцева Майя Бывальцева Атыкай музъемез утисьёсты пырак азелы вунонтэм карон программая Удмуртиын ожгарчиосты ватэм 28 интыосты тупатъяны но умоятыны, буре ваён 27 пусъёс пуктыны чаклало. Со сярысь элькун тӧролэн но кивалтэтлэн пресс-службазы ивортӥз. 2023-тӥ арын Воткаысь кык но Можга ёросысь одӥг шайёсты выльдыны малпало. « Со интыосты тазалыксыя сюбегатэм быгатонлыкъёсын адямиослы ветлыны тупамон карыны чакалмын » Татьяна Чуракова, Удмуртиысь кивалтэтлэн тӧроезлэн воштӥсез Удмуртиын Быдӟым Атыай ожлы сӥзем 1 сюрс 24 синпелетъёс лыдъясько. 12-аз соос пӧлысь 2022-тӥ арын пуктэмын – Ижкарын, Кизнер, Дэбес, Дэри, Глаз, Пичи Пурга, Якшур-Бӧдья ёросъёсын. Тодэ вайытом. Ижкарын но Можгаын нимысьтыз ожгар ужрадэ пыриськисьёслы сӥзем синпелетъёс усьтӥзы. Тегъёс: тодынвозён Удмуртия  